ΓΡΑΠΤΗ ΕΡΩΤΗΣΗ E-2371/99

υποβολή: Mihail Papayannakis (GUE/NGL) προς την Επιτροπή

(16 Δεκεμβρίου 1999)

Θέμα: Παροχή βοήθειας στην Ελλάδα μετά από φυσικές καταστροφές

Λαμβάνονταςπόψη:

- την πρόσφατη θεομηνία (8 Νοεμβρίου 1999) που έπληξε κυρίως τη νότια Πελοπόννησο, τη δυτική Αττική και το νομό Μαγνησίας και τις καταστροφές που προκάλεσε,

- ότι οι οικιστικές αυθαιρεσίες, οι κακοτεχνίες και οι παραλείψεις κατά την εκτέλεση έργων (π.χ. εθνική οδός Αθηνών-Κορίνθου) οι αλλοιώσεις στη μορφή των ρεμάτων που αποτελούν μια μορφή οικοσυστήματος (π.χ. Κηφισός) αλλά και η μεγάλη πυρκαγιά του 1998 που απογύμνωσε την Πεντέλη, έχουν δημιουργήσει δυσμενείς συνθήκες για την απορροή τωνδάτων,

1. Πόσα αντιπλημμυρικά έργα έχει χρηματοδοτήσει η Επιτροπή στην Ελλάδα; χουνλοποιηθεί και πότε, και ποια είναι αυτά; Χρησιμοποιήθηκαν τα κονδύλια που διαθέτει η Επιτροπή μέσω των κανονισμών της για αναδασώσεις και ποιες; Υπέβαλαν οι αρμόδιες ελληνικές αρχές, όπως τους είχε ζητήσει η Επίτροπος Περιβάλλοντος μετά από σχετική ερώτησή μου (Ε-0188/97)(1), τα σχέδια για τη βελτίωση της κατάστασης στον Κηφισό, ο οποίος είχε πλημμυρίσει το 1997;

2. Ερωτάται επίσης η Επιτροπή εάν θα μπορούσε να παράσχει μια έμμεση στήριξη στο μέτρο που οι περιφερειακές αρχές θα πρότειναν να χορηγηθούν ενισχύσεις για την εκτέλεσηποδομών, κατά προτεραιότητα στις περιοχές που επλήγησαν από τις πρόσφατες κακοκαιρίες;

(1) ΕΕ C 217 της 17.7.1997, σελ. 122.

Απάντηση του κ. Barnier εξ ονόματος της Επιτροπής

(2 Φεβρουαρίου 2000)

Στον τομέα της καταπολέμησης των πλημμυρών, η Επιτροπή συγχρηματοδότησε, στο πλαίσιο των διαφόρων περιφερειακών λειτουργικών προγραμμάτων του δευτέρου κοινοτικού πλαισίου στήριξης (ΚΠΣ) για την περίοδο 1994-1999, μία σειρά αντιπλημμυρικών μέτρων. Από το Σεπτέμβριο του 1999, το έργο «Διευθέτηση του χειμάρρου του Σαρανταποτάμου» συγχρηματοδοτείται από το Ταμείο Συνοχής. Η κοινοτική συνδρομή ανέρχεται σε 2,48 εκατ. ευρώ, δηλαδή σε 80 % του συνολικού κόστους. Υπενθυμίζεται επίσης ότι σχεδόν σε όλα τα έργα που έχουν εγκριθεί για την κατασκευή δικτύων αποχέτευσης των λυμάτων, το Ταμείο Συνοχής συγχρηματοδοτεί δίκτυα ομβρίωνδάτων, συμβάλλοντας έτσι στην καταπολέμηση των πλημμυρών.

Στο δασικό τομέα, το Ταμείο Συνοχής συγχρηματοδότησε, μέχρις ύψους 85 %, τρία έργα, των οποίων το συνολικό κόστος ανέρχεται σε14,21 εκατ. ευρώ. Οι εργασίες έχουν ήδη πραγματοποιηθεί και συνίστανται σε τεχνικές και δασικές εργασίες που αποσκοπούν στην προστασία από τη διάβρωση, σε εργασίες αναδάσωσης, κατασκευής αντιπυρικών ζωνών, δεξαμενών και σταθμώνδροληψίας και σε εργασίες πρόληψης

των δασικών πυρκαγιών, (αντιπυρικές οδοί, σταθμοί πυρκαγιών, σταθμοί επιτήρησης, εφόδια και εξοπλισμοί, δεξαμενές). Το Ταμείο Συνοχής συγχρηματοδοτεί επίσης, μέχρις ύψους 85 %, το έργο «Προστασία του φυσικού και δασικού περιβάλλοντος» στην Ελλάδα, συνολικού κόστους 37 εκατ. ευρώ. Η χρηματοδότηση αφορά μέτρα πυροπροστασίας (εφοδιασμός με τον αναγκαίο εξοπλισμό) και τη κατασκευή, τη βελτίωση και τον εξοπλισμό αντιπυρικών κέντρων καθώς και την κατασκευή 150 δεξαμενών ύδατος.

Εξάλλου, μεταξύ του 1992 και του 1999, δυνάμει του κανονισμού (ΕΟΚ) αριθ. 2158/92 του Συμβουλίου, της 23ης Ιουλίου 1992, για την πυροπροστασία των κοινοτικών δασών(1), η Επιτροπή συγχρηματοδότησε, μέχρις ύψους 50 %, 86 έργα συνολικής συνδρομής 19,85 εκατ. ευρώ. Τα έργα αφορούν κυρίως την προληπτική δασοκομία, τηνποδομή προστασίας, όπως τα δασικά μονοπάτια, οι ζώνες πυρασφαλείας και τα σημεία ύδρευσης καθώς και ενέργειες σχετικές με την επιτήρηση, όπως η κατασκευή παρατηρητηρίων και η κατάρτιση εξειδικευμένου προσωπικού. Δημιουργήθηκε επίσης ένα σύστημα περιφερειοποιημένης πληροφόρησης ως σημαντικό εργαλείο πρόληψης και ανάλυσης των αναγκών.

Όσον αφορά τις αναδασώσεις, διετέθη στο δασικό τομέα, στο πλαίσιο του δεύτερου ΚΠΣ και των κοινοτικών πρωτοβουλιών, συνολικό ποσό με όρους δημοσίων δαπανών ύψους 298,7 εκατ. ευρώ, από τα οποία η συγχρηματοδότηση στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων-τμήμα Προσανατολισμού ανέρχεται σε 224 εκατ. ευρώ. Το ποσό αυτό ανελήφθη ουσιαστικά στο σύνολό του και αφορά ένα μεγάλο αριθμό δασικών εργοταξίων σ' όλη τη δασική έκταση της Ελλάδας, καλύπτοντας ευρύ φάσμα δραστηριοτήτων, όπως η προστασία, η αναδάσωση και η δασική ανάπτυξη. Οι παρακάτω αριθμοί δείχνουν την ένταση της προσπάθειας για το δασικό τομέα στην Ελλάδα.

Για τα σχέδια βελτίωσης της κατάστασης του Κηφισού, η Επιτροπή απευθύνθηκε επανειλημμένα στις ελληνικές αρχές για να λάβει πληροφορίες σχετικά με το πρόβλημα της ρύπανσης τωνδάτων. Το θέμα αυτό συζητήθηκε ιδίως κατά τη συνεδρίαση της 9ης και 10ης Δεκεμβρίου 1999 με τις εν λόγω αρχές, οι οποίες αναφέρθηκαν στα ληφθέντα μέτρα που έχουν ληφθεί και στους ελέγχους που έχουν ήδη πραγματοποιηθεί. Η Επιτροπή δεν ενημερώθηκε σχετικά με τις αλλοιώσεις στη μορφή των ρευμάτων και θα απευθυνθεί και πάλι στις προαναφερόμενες αρχές για να λάβει τις αναγκαίες διευκρινίσεις.

Το Ευρωπαϊκό Ταμείο Περιφερειακής Ανάπτυξης θα μπορούσε να συγχρηματοδοτήσει επιλέξιμες ενέργειες στις περιοχές που επλήγησαν από τις πλημμύρες, εφόσον το ζητήσουν οι ελληνικές αρχές.

(1) ΕΕ L 217 της 31.7.1992.